CELEX: 42010X0513(02)
Language: mt
Date: 2010-05-13 00:00:00
Title: Ir-Regolament Nru 18 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi dwar l-approvazzjoni ta’ vetturi bil-mutur fir-rigward tal-protezzjoni tagħhom kontra l-użu awtorizzat

13.5.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 120/29
               
            It-testi oriġinali NU/KEE biss għandhom effett legali skont il-liġi pubblika internazzjonali. L-istat u d-data tad-dħul fis-seħħ ta’ dan ir-Regolament għandhom jiġu ċċekkjati fl-aħħar verżjoni tad-dokument tal-istatus NU/KEE TRANS/WP.29/343, disponibbli fuq:
      http://www.unece.org/trans/main/wp29/wp29wgs/wp29gen/wp29fdocstts.html
      Ir-Regolament Nru 18 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi dwar l-approvazzjoni ta’ vetturi bil-mutur fir-rigward tal-protezzjoni tagħhom kontra l-użu awtorizzat
      Tinkorpora t-test validu kollu sa:
      Suppliment 2 għas-sensiela 03 tal-emendi – Data tad-dħul fis-seħħ: 15 ta’ Ottubru 2008
      WERREJ
      REGOLAMENT
      
                  1.
               
               L-Ambitu
               
            
                  2.
               
               Definizzjonijiet
               
            
                  3.
               
               Applikazzjoni għall-approvazzjoni
               
            
                  4.
               
               Approvazzjoni
               
            
                  5.
               
               L-ispeċifikazzjonijiet ġenerali
               
            
                  6.
               
               Speċifikazzjonijiet partikolari
               
            
                  7.
               
               Il-modifika tat-tip tal-vettura u l-estensjoni għall-approvazzjoni
               
            
                  8.
               
               Konformità ta’ proċeduri ta’ produzzjoni
               
            
                  9.
               
               Penali għal nuqqas ta’ konformità tal-produzzjoni
               
            
                  10.
               
               Produzzjoni mwaqqfa għal kollox
               
            
                  11.
               
               Żieda ta’ apparat ipprovdut
               
            
                  12.
               
               Dispożizzjonijiet tranżitorji
               
            
                  13.
               
               Ismijiet u indirizzi ta’ servizzi tekniċi responsabbli mit-twettiq ta’ testijiet ta’ approvazzjoni, u tad-dipartimenti amministrattivi
               
            ANNESSI
      
                  Anness 1 –
               
               Komunikazzjoni li tikkonċerna l-approvazzjoni jew l-estensjoni jew iċ-ċaħda jew l-irtirar ta’ approvazzjoni jew il-produzzjoni mwaqqfa għal kollox ta’ tip ta’ vettura fir-rigward tal-protezzjoni tagħha kontra l-użu mhux awtorizzat skont ir-Regolament Nru 18
               
            
                  Anness 2 –
               
               Eżempji ta’ arranġamenti ta’ marki ta’ approvazzjoni
               
            
                  Anness 3 –
               
               Proċedura tat-test li jipproduċi ħsara mill-użu għal apparat li jipproteġi li jaġixxi fuq l-istering
               
            1.   L-AMBITU
      
               
                  1.1.
               
               
                  Dan ir-Regolament japplika għal vetturi bil-mutur li għandhom mill-inqas tliet roti għajr dawk tal-Kategorija M1 u N1
                      (1), fir-rigward tal-protezzjoni tagħhom kontra użu mhux awtorizzat.
               
            
               
                  1.2.
               
               
                  Il-vetturi approvati skont id-dispożizzjonijiet tal-Parti 1 tar-Regolament Nru 116 jitqiesu li jikkonformaw ma’ dan ir-Regolament.
               
            2.   DEFINIZZJONIJIET
      Għall-għan ta’ dan ir-Regolament:
      
               
                  2.1.
               
               
                  “Approvazzjoni ta’ vettura” tfisser l-approvazzjoni ta’ tip ta’ vettura fir-rigward tal-protezzjoni tagħha kontra użu mhux awtorizzat;
               
            
               
                  2.2.
               
               
                  “Tip ta’ vettura” tfisser kategorija ta’ vetturi bil-mutur tal-kategoriji M2, M3, N2 u N3 li ma fihomx differenza f’aspetti essenzjali bħal:
                  
                              2.2.1.
                           
                           
                              l-indikazzjonijiet tal-manifattur tat-tip tal-vettura;
                           
                        
                              2.2.2.
                           
                           
                              l-arranġament u d-disinn tal-komponent tal-vettura jew komponenti li fuqhom l-apparat protettiv jaġixxi;
                           
                        
                              2.2.3.
                           
                           
                              it-tip ta’ apparat protettiv;
                           
                        
            
               
                  2.3.
               
               
                  L-“apparat li jipprevjeni” tfisser sistema maħsuba li tipprevjeni l-attivazzjoni normali mhux awtorizzata tal-magna jew sors ieħor tal-enerġija tal-magna prinċipali tal-vettura b’kombinazzjoni ma’ tal-anqas sistema waħda li:
                  
                              (a)
                           
                           
                              tillokkja l-istering; jew
                           
                        
                              (b)
                           
                           
                              tillokkja t-trażmissjoni; jew
                           
                        
                              (c)
                           
                           
                              tillokkja l-kontroll tal-bdil tal-gerijiet; jew
                           
                        
                              (d)
                           
                           
                              tillokkja l-brejkijiet.
                           
                        Fil-każ ta’ sistema li tillokkja l-brejkijiet, it-tifi tal-apparat ma għandux awtomatikament jillibera l-brejkijiet kontra l-intenzjoni tas-sewwieq.
               
            
               
                  2.4.
               
               
                  “Stering” tfisser il-kontroll tal-istering, il-kolonna tal-istering u l-aċċessorji tiegħu ta’ tlibbis, ix-xaft tal-istering, il-gerboks tal-istering u l-komponenti l-oħra kollha li direttament jaffettwaw l-effettività tal-apparat protettiv;
               
            
               
                  2.5.
               
               
                  “Kombinazzjoni” tfisser waħda mill-varjazzjonijiet speċifikament żviluppati u kostruwiti ta’ sistema li tillokkja li, meta attivata kif imiss, tippermetti l-operazzjoni tas-sistema ta’ illokkjar;
               
            
               
                  2.6.
               
               
                  “Ċavetta” tfisser kull apparat ddisinjat u kostruwit biex jipprovdi metodu ta’ operazzjoni ta’ sistema li tillokkja, li hija ddisinjata u kostruwita biex tiġi operata biss b’dak l-apparat.
               
            3.   APPLIKAZZJONI GĦALL-APPROVAZZJONI
      
               
                  3.1.
               
               
                  L-applikazzjoni għall-approvazzjoni ta’ tip ta’ vettura fir-rigward ta’ apparat protettiv biex jipprevjeni l-użu mhux awtorizzat tagħha għandha tingħata mill-manifattur jew mir-rappreżentant tiegħu debitament akkreditat.
               
            
               
                  3.2.
               
               
                  Għandu jkollha magħha d-dokumenti msemmija hawn taħt fi tliet kopji kif ukoll id-dettalji li ġejjin:
                  
                              3.2.1.
                           
                           
                              deskrizzjoni dettaljata tat-tip ta’ vettura fir-rigward tal-arranġament u disinn tal-kontroll jew tal-unità li fuqha jaġixxi l-apparat protettiv;
                           
                        
                              3.2.2.
                           
                           
                              tpinġijiet, fuq skala xierqa u b’dettal suffiċjenti, tal-apparat protettiv u tal-muntaġġi tiegħu fuq il-vettura;
                           
                        
                              3.2.3.
                           
                           
                              deskrizzjoni teknika tal-apparat.
                           
                        
            
               
                  3.3.
               
               
                  Dan għandu jkun sottomess lis-servizz tekniku responsabbli biex iwettaq it-testijiet tal-approvazzjoni:
                  
                              3.3.1.
                           
                           
                              vettura, rappreżentant tat-tip tal-vettura għandu jiġi approvat, jekk mitlub mis-servizz tekniku; kif ukoll
                           
                        
                              3.3.2.
                           
                           
                              fuq talba tas-servizz tekniku, dawk il-komponenti tal-vettura kif is-servizz iqis meħtieġ għall-eżamijiet preskritti fil-paragrafi 5. u 6. ta’ dan ir-Regolament.
                           
                        
            4.   L-APPROVAZZJONI
      
               
                  4.1.
               
               
                  Jekk it-tip ta’ vettura mressqa għall-approvazzjoni skont ir-Regolament tissodisfa r-rekwiżiti tal-paragrafi 5 u 6 aktar ’l isfel, għandha tingħata l-approvazzjoni għal dik it-tip ta’ vettura.
               
            
               
                  4.2.
               
               
                  Għandu jingħata numru tal-approvazzjoni lil kull tip approvat. L-ewwel żewġ numri (fil-preżent 03, li jikkorrispondu għas-serje 03 tal-emendi li daħlet fis-seħħ fl-23 ta’ Ġunju 2005) għandhom jindikaw is-serje ta’ emendi li jinkorporaw l-aktar emendi tekniċi ewlenija reċenti li saru għar-Regolament fiż-żmien tal-ħruġ tal-approvazzjoni. L-istess Parti Kontraenti tista’ ma tagħtix l-istess numru jew lill-istess tip ta’ vettura mgħammra b’tip ieħor ta’ apparat protettiv jew l-apparat li l-protezzjoni tiegħu tkun immuntata b’mod differenti, jew lil tip ta’ vettura oħra.
               
            
               
                  4.3.
               
               
                  L-avviż tal-approvazzjoni jew taċ-ċaħda tal-approvazzjoni ta’ tip ta’ vettura skont dan ir-Regolament għandu jiġi kkomunikat lill-Partijiet Kontraenti għall-Ftehim li japplikaw dan ir-Regolament permezz ta’ formola li tkun konformi mal-mudell fl-Anness 1 ta’ dan ir-Regolament u permezz ta’ tpinġijiet tal-apparat protettiv, u l-muntaġġ tiegħu pprovdut mill-applikant għall-approvazzjoni, f’format mhux akbar minn A 4 (210 × 297 mm) jew mitwija f’dak il-format u fuq skala xierqa.
               
            
               
                  4.4.
               
               
                  Għandu jkun hemm imwaħħal, f’post fejn jidher u li hu aċċessibbli malajr speċifikat fuq il-formola tal-approvazzjoni, ma’ kull vettura li tikkonforma ma’ tip ta’ vettura approvata skont dan ir-Regolament, marka ta’ approvazzjoni internazzjonali magħmula minn:
                  
                              4.4.1.
                           
                           
                              ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (2);
                           
                        
                              4.4.2.
                           
                           
                              in-numru ta’ dan ir-Regolament, flimkien mal-ittra “R”, sing u numru tal-approvazzjoni fuq il-lemin taċ-ċirku preskritt fil-paragrafu 4.4.1.
                           
                        
            
               
                  4.5.
               
               
                  Jekk il-vettura tikkonforma ma’ vettura tat-tip approvata, skont wieħed jew aktar mir-Regolamenti annessi mal-Ftehim fil-pajjiż li ta l-approvazzjoni skont dan ir-Regolament, is-simbolu preskritt fil-paragrafu 4.4.1 ma għandux għalfejn ikun imtenni; f’dak il-każ ir-Regolament u n-numri tal-approvazzjoni u s-simboli miżjuda l-oħra tar-Regolamenti kollha li taħthom ingħatat l-approvazzjoni fil-pajjiż li ta l-approvazzjoni skont dan ir-Regolament għandhom jitqiegħdu f’kolonni wieqfa fuq in-naħa tal-lemin tas-simbolu preskritt fil-paragrafu 4.4.1.
               
            
               
                  4.6.
               
               
                  Il-marka tal-approvazzjoni għandha tkun tista’ tinqara b’mod ċar u ma tkunx tista’ titħassar.
               
            
               
                  4.7.
               
               
                  Il-marka tal-approvazzjoni għandha titqiegħed viċin jew fuq il-pjanċa tad-dejta tal-vettura li jwaħħal il-manifattur.
               
            
               
                  4.8.
               
               
                  Anness 2 għal dan ir-Regolament jagħti eżempji tal-arranġamenti tal-marka tal-approvazzjoni.
               
            5.   L-ISPEĊIFIKAZZJONIJIET ĠENERALI
      
               
                  5.1.
               
               
                  L-apparat protettiv għandu jkun hekk iddisinjat li jkun meħtieġ li jitwaqqaf milli jitħaddem sabiex jippermetti:
                  
                              5.1.1.
                           
                           
                              li l-magna titqabbad permezz tal-kontroll normali; kif ukoll
                           
                        
                              5.1.2.
                           
                           
                              il-vettura tiġi ggwidata, misjuqa u mċaqalqa ‘l quddiem bl-enerġija tagħha stess.
                           
                        
                              5.1.3.
                           
                           
                              ir-rekwiżit tal-paragrafu 5.1. jista’ jinkiseb fl-istess ħin bħal jew qabel l-azzjonijiet preskritti fil-paragrafi 5.1.1. u 5.1.2.
                           
                        
            
               
                  5.2.
               
               
                  Ir-rekwiżiti tal-paragrafu 5.1 għandhom jitħarsu permezz tal-applikazzjoni unika ta’ ċavetta waħda.
               
            
               
                  5.3.
               
               
                  Ħlief fil-każ previżt fil-paragrafu 6.1.5 sistema li taħdem b’ċavetta li tiddaħħal fis-serratura ma għandhiex tippermetti t-tneħħija taċ-ċavetta qabel ma l-apparat protettiv imsemmi fil-paragrafu 5.1 ikun beda jaħdem jew ikun issettjat biex jaġixxi.
               
            
               
                  5.4.
               
               
                  L-apparat protettiv imsemmi fil-paragrafu 5.1 hawn fuq, u l-komponenti tal-vettura li fuqhom jopera, għandu jkun hekk iddisinjat, li ma jistax jinfetaħ malajr u mingħajr ma jiġbed l-attenzjoni, isir ineffettiv jew jiġi distrutt minn, pereżempju, l-użu ta’ għodda rħisa u li tinħeba faċilment, tagħmir jew fabbrikazzjonijiet faċilment disponibbli lill-pubbliku inġenerali.
               
            
               
                  5.5.
               
               
                  L-apparat protettiv għandu jiġi mmuntat fuq il-vettura bħala parti mit-tagħmir oriġinali (jiġifieri, tagħmir installat mill-manifattur tal-vettura qabel l-ewwel bejgħ tagħha bl-imnut). Għandu jitwaħħal b’tali mod li wkoll wara t-tneħħija mill-kompartiment tiegħu ma jkunx jista’ meta jkun fil-kundizzjoni imblukkata, jiżżarma ħlief b’għodda speċjali. Jekk ikun possibbli li l-apparat protettiv isir ineffettiv permezz tat-tneħħija ta’ viti, l-viti għandhom, kemm-il darba ma jkunux viti li ma jistgħux jitneħħew, ikunu koperti minn partijiet tal-apparat protettiv imblukkat.
               
            
               
                  5.6.
               
               
                  Is-sistema taċ-ċavetta li ssakkar għandha tipprovdi tal-anqas 1 000 kombinazzjoni differenti taċ-ċavetta jew numru ugwali għan-numru totali ta’ vetturi mmanifatturati kull sena jekk anqas minn 1 000. F’vetturi ta’ tip wieħed il-frekwenza ta’ okkorrenza ta’ kull kombinazzjoni għandha bejn wieħed u ieħor tkun ta’ waħda kull 1 000.
               
            
               
                  5.7.
               
               
                  Iċ-ċavetta u s-serratura ma għandhomx ikunu kkodifikati viżibilment.
               
            
               
                  5.8.
               
               
                  Is-serratura għandha tkun hekk iddisinjata, kostruwita u mwaħħla li t-tidwir taċ-ċilindru tas-serratura, meta jkun fil-pożizzjoni llokkjata, b’tensjoni ta’ anqas minn 2.45 Nm ma jkunx possibbli b’xi ċavetta oħra ħlief iċ-ċavetta li taqbel, u
                  
                              5.8.1.
                           
                           
                              għal ċilindri ta’ serratura b’pin tumblers mhux aktar minn żewġ tumblers identiċi li joperaw fl-istess direzzjoni għandhom ikunu mqiegħda biswit xulxin, u f’serratura ma għandux ikun hemm aktar minn 60 % ta’ tumblers identiċi,
                           
                        
                              5.8.2.
                           
                           
                              għal ċilindri ta’ serratura b’disc tumblers mhux aktar minn żewġ tumblers identiċi li joperaw fl-istess direzzjoni għandhom ikunu mqiegħda biswit xulxin, u f’serratura ma għandux ikun hemm aktar minn 50 % ta’ tumblers identiċi,
                           
                        
            
               
                  5.9.
               
               
                  Apparati protettivi għandhom ikunu tali li jeskludu kull riskju ta’ imblukkar aċċidentali li x’aktarx jikkomprometti s-sikurezza waqt li l-vettura tkun miexja.
               
            
               
                  5.9.1.
               
               
                  Ma għandux ikun possibbli li jiġi attivat apparat li jipprevjeni l-użu mhux awtorizzat mingħajr ma l-ewwel jkunu ssettjati l-kontrolli tal-magna għal kundizzjoni ta’ twaqqif u mbagħad titwettaq azzjoni li ma tkunx kontinwazzjoni mhux interrotta tat-twaqqif tal-magna, jew mingħajr ma l-ewwel jkunu ssettjati l-kontrolli tal-magna għal kundizzjoni ta’ twaqqif meta l-vettura tkun wieqfa bl-applikazzjoni tal-brejk tal-parking, jew il-veloċità tal-vettura ma taqbiżx l-4 km/siegħa.
               
            
               
                  5.9.2.
               
               
                  Fil-każ ta’ apparati li jaġixxu fuq l-istering, trażmissjoni, kontroll tal-bdil tal-ger jew brejkijiet, jekk l-azzjoni tal-irtirar taċ-ċavetta tattiva l-apparat għandha jew tqanqal il-ħtieġa ta’ ċaqliq minimu ta’ 2 mm qabel l-attivazzjoni tal-apparat jew tinkorpora faċilità li tipprevali li tipprevjeni t-tneħħija aċċidentali jew l-irtirar parzjali taċ-ċavetta.
               
            
               
                  5.9.3.
               
               
                  Il-paragrafi 5.8, 5.8.1 jew 5.8.2, u 5.9.2 huma applikabbli biss għal apparat li jinkludi ċwievet mekkaniċi.
               
            
               
                  5.10.
               
               
                  L-assistenza tal-magni tista’ tintuża biss biex tattiva l-azzjoni li tillokkja u/jew li tiftaħ l-apparat protettiv. L-apparat għandu jinżamm fil-pożizzjoni tiegħu ta’ operazzjoni b’mezzi mekkaniċi biss.
               
            
               
                  5.11.
               
               
                  Ma għandux ikun possibbli li tiġi attivata l-enerġija mekkanika tal-vettura b’mezzi normali sakemm l-apparat protettiv ma jkunx ġie deattivat.
               
            
               
                  5.12.
               
               
                  Apparat li jipprevjeni użu mhux awtorizzat billi jipprevjeni milli jiġu lliberati l-brejkijiet tal-vettura għandhom ikunu permessi biss meta l-partijiet li jħaddmu l-brejkijiet jinżammu f’pożizzjoni llokkjata minn apparat purament mekkaniku. F’dan il-każ, l-istipulazzjonijiet tal-paragrafu 5.11 ma għandhomx japplikaw.
               
            
               
                  5.13.
               
               
                  Jekk is-sistema tal-apparat protettiv tkun mgħammra b’karatteristika ta’ avviż lis-sewwieq għandu jiġi attivat, sakemm l-apparat protettiv ma jkunx ġie attivat u ċ-ċavetta mneħħija mill-operatur, meta l-operatur jiftaħ il-bieba tan-naħa tas-sewwieq.
               
            6.   SPEĊIFIKAZZJONIJIET PARTIKOLARI
      Barra mill-ispeċifikazzjonijiet ġenerali stipulati fil-paragrafu 5, l-apparat protettiv għandu jkun konformi mal-kundizzjonijiet partikolari kif stipulati hawn taħt:
      6.1.   Apparat protettiv li jaġixxu fuq l-istering
      
               
                  6.1.1.
               
               
                  Apparat protettiv li jaġixxi fuq l-istering għandu jimblokka l-istering.
               
            
               
                  6.1.2.
               
               
                  Meta l-apparat protettiv ikun issettjat biex jaġixxi, ma għandux ikun possibbli li jipprevjeni l-apparat milli jiffunzjona.
               
            
               
                  6.1.3.
               
               
                  L-apparat protettiv għandu jkompli jikkonforma mal-paragrafi 5.9, 6.1.1, 6.1.2 u 6.1.4, wara li jkun għadda minn 2 500 ċiklu ta’ illokkjar f’kull direzzjoni tat-test li jipproduċi l-ħsara mill-użu bl-użu speċifikat fl-Anness 3.
               
            
               
                  6.1.4.
               
               
                  L-apparat protettiv għandu, fil-pożizzjoni attivata tiegħu, ikun b’saħħtu biżżejjed biex ikun jiflaħ, mingħajr ħsara għall-mekkaniżmu tal-istering li x’aktarx tikkomprometti s-sikurezza, l-applikazzjoni ta’ tensjoni ta’ 200 Nm mal-fus tax-xaft tal-istering fiż-żewġ direzzjonijiet taħt kundizzjonijiet statiċi.
               
            
               
                  6.1.5.
               
               
                  Jekk l-apparat protettiv ikun tali li ċ-ċavetta tkun tista’ titneħħa f’pożizzjoni differenti mill-pożizzjoni li fiha l-istering ikun illokkjat, għandu jkun iddisinjat b’tali mod li l-manuvra meħtieġa sabiex jilħaq dik il-pożizzjoni u jneħħi ċ-ċavetta ma tistax tkun effettwata bi żball.
               
            6.2.   Apparat li jipprevjeni l-użu awtorizzat billi jaġixxi fuq it-trażmissjoni jew il-brejkijiet
      
               
                  6.2.1.
               
               
                  Apparat protettiv li jaġixxi fuq it-trażmissjoni għandu jipprevjeni t-tidwir tar-roti tas-sewqan tal-vetturi.
               
            
               
                  6.2.2.
               
               
                  Apparat biex jipprevjeni l-użu mhux awtorizzat billi jaġixxi fuq il-brejkijiet għandu jżomm il-brejk ta’ mill-inqas rota waħda fuq kull naħa ta’ mill-inqas fus wieħed.
               
            
               
                  6.2.3.
               
               
                  Meta l-apparat protettiv ikun issettjat biex jaġixxi, ma għandux ikun possibbli li jipprevjeni l-apparat milli jiffunzjona.
               
            
               
                  6.2.4.
               
               
                  Ma għandux ikun possibbli għat-trażmissjoni jew il-brejkijiet li jiġu mblukkati bi żball meta ċ-ċavetta tkun fis-serratura tal-apparat li jipprevjeni l-użu mhux awtorizzat, ukoll meta l-apparat li jipprevjeni l-istartjar tal-magna jkun beda jiffunzjona jew ikun issettjat biex jaġixxi. Dan ma japplikax kull fejn ir-rekwiżiti tal-paragrafu 6.2 ta’ dan ir-Regolament. Ma għandux ikun possibbli għat-trażmissjoni jew il-brejkijiet li jiġu mblukkati bi żball meta ċ-ċavetta tkun fis-serratura tal-apparat li jipprevjeni l-użu mhux awtorizzat, ukoll meta l-apparat li jipprevjeni l-istartjar tal-magna jkun beda jiffunzjona jew ikun issettjat biex jaġixxi.
               
            
               
                  6.2.5.
               
               
                  L-apparat protettiv għandu jkun hekk iddisinjat u kostruwit li jibqa’ effettiv għal kollox ukoll wara xi ħsara permezz tal-użu bħala riżultat ta’ 2 500 ċiklu ta’ illokkjar f’kull direzzjoni. Fil-każ tal-apparat protettiv li jaġixxi fuq il-brejkijiet, kull sottoparti mekkanika jew elettrika tal-apparat hija kkonċernata.
               
            
               
                  6.2.6.
               
               
                  Jekk l-apparat protettiv ikun tali li ċ-ċavetta tkun tista’ titneħħa f’pożizzjoni differenti mill-pożizzjoni li fiha t-trażmissjoni jew il-brejkijiet ikunu llokkjati, għandu jkun iddisinjat b’tali mod li l-manuvra meħtieġa biex jilħaq dik il-pożizzjoni u jneħħi ċ-ċavetta ma tistax tkun effettwata bi żball.
               
            
               
                  6.2.7.
               
               
                  Fil-każ meta apparat protettiv jaġixxi fuq it-trażmissjoni jkun qed jintuża, għandu jkun b’saħħtu biżżejjed biex jiflaħ, mingħajr ħsara li x’aktarx tikkomprometti s-sikurezza, l-applikazzjoni fiż-żewġ direzzjonijiet u f’kundizzjonijiet statiċi ta’ tensjoni ta’ 50 % akbar mit-tensjoni massima li tista’ normalment tiġi applikata fuq it-trażmissjoni. Fl-istabbiliment tal-livell ta’ dan l-ittestjar tat-tensjoni ma għandux jingħata kont tat-tensjoni massima tal-magna, iżda tat-tensjoni massima li tista’ tiġi trażmessa mill-klaċċ jew mit-trażmissjoni awtomatika.
               
            
               
                  6.2.8.
               
               
                  Fil-każ ta’ vettura mgħammra b’apparat protettiv li jaġixxi fuq il-brejkijiet, l-apparat irid ikun kapaċi jżomm il-vettura mgħobbija wieqfa fuq xaqliba ta’ 18 % ‘l fuq jew ‘l isfel.
               
            
               
                  6.2.9.
               
               
                  Fil-każ ta’ vettura mgħammra b’apparat protettiv li jaġixxi fuq il-brejkijiet, ir-rekwiżiti ta’ dan ir-Regolament ma għandhomx ikunu interpretati bħala tluq mir-rekwiżiti tar-Regolamenti 13 jew 13-H anki fil-każ ta’ ħsara.
               
            6.3.   Apparati protettivi li jaġixxu fuq il-kontroll tal-bdil tal-ger
      
               
                  6.3.1.
               
               
                  Apparat protettiv li jaġixxi fuq il-kontroll tal-bdil tal-ger għandu jkun kapaċi li jipprevjeni kull bdil ta’ ger.
               
            
               
                  6.3.2.
               
               
                  Fil-każ ta’ gerboksis manwali għandu jkun possibbli li jkun illokkjat il-kontroll li jibdel il-gerijiet biss fil-pożizzjoni tat-treġġiegħ lura; barra minn hekk, għandu jkun permess l-illokkjar f’pożizzjoni newtrali.
               
            
               
                  6.3.3.
               
               
                  Fil-każ ta’ gerboksis awtomatiċi pprovduti b’pożizzjoni għall-“parkeġġ” għandu jkun possibbli li l-mekkaniżmu jillokkja fil-pożizzjoni ta’ parkeġġ biss; barra minn dan, għandu jkun permezz l-illokkjar f’pożizzjoni newtrali u/jew ta’ treġġiegħ lura.
               
            
               
                  6.3.4.
               
               
                  Fil-każ ta’ gerboksis awtomatiċi mhux ipprovduti b’pożizzjoni għall-“parkeġġ”, għandu jkun possibbli li l-mekkaniżmu jillokkja fil-pożizzjonijiet li ġejjin biss; newtrali u/jew ta’ treġġiegħ lura.
               
            
               
                  6.3.5.
               
               
                  L-apparat protettiv għandu jkun hekk iddisinjat u kostruwit li jibqa’ effettiv għal kollox ukoll wara xi ħsara permezz tal-użu bħala riżultat ta’ 2 500 ċiklu ta’ illokkjar f’kull direzzjoni.
               
            7.   MODIFIKA TAT-TIP TA’ VETTURA U ESTENSJONI TAL-APPROVAZZJONI
      
               
                  7.1.
               
               
                  Kull modifika tat-tip ta’ vettura għandha tkun notifikata lid-dipartiment amministrattiv li approva t-tip ta’ vettura.
                  Id-dipartiment jista’ mbagħad jew:
                  
                              7.1.1.
                           
                           
                              Jikkunsidra li l-modifiki li saru mhux probabbli li jkollhom daqstant effett ħażin li jkun innutat u li fi kwalunkwe każ l-apparat protett għadu konformi mal-kundizzjonijiet meħtieġa, jew
                           
                        
                              7.1.2.
                           
                           
                              Jirrikjedi rapport ulterjuri mis-servizz tekniku responsabbli mit-twettiq tat-testijiet.
                           
                        
            
               
                  7.2.
               
               
                  Il-konferma jew ir-rifjut tal-approvazzjoni, li tispeċifika l-bidla, għandha tkun ikkomunikata lill-Partijiet Kontraenti li japplikaw dan ir-Regolament permezz tal-proċedura indikata fil-paragrafu 4.3 aktar ‘il fuq.
               
            
               
                  7.3.
               
               
                  L-awtorità kompetenti li toħroġ l-estensjoni ta’ approvazzjoni għandha tassenja numru serjali għal kull formola ta’ komunikazzjoni mimlija għal kull estensjoni bħal din.
               
            8.   KONFORMITÀ TAL-PROĊEDURI TA’ PRODUZZJONI
      Il-proċeduri tal-konformità tal-produzzjoni għandhom jikkonformaw ma’ dawk stabbiliti fl-Appendiċi 2 tal-Ftehim (E/ECE/324-E/ECE/TRANS/505/Rev.2), bir-rekwiżiti li ġejjin:
      
                  8.1.
               
               
                  Il-vetturi approvati taħt dan ir-Regolament fir-rigward tal-protezzjoni tagħhom kontra użu mhux awtorizzat għandhom ikunu hekk immanifatturati biex jikkonformaw mat-tip approvat billi jissodisfaw ir-rekwiżiti preskritti fil-paragrafi 5 u 6 hawn fuq.
               
            9.   IL-PIENI GĦAN-NUQQAS TA’ KONFORMITÀ TAL-PRODUZZJONI
      
               
                  9.1.
               
               
                  L-approvazzjoni mogħtija fir-rigward tat-tip tal-vettura skont dan ir-Regolament tista’ tiġi rtirata jekk ir-rekwiżiti stipulati fil-paragrafu 8. hawn fuq ma jkunux rispettati.
               
            
               
                  9.2.
               
               
                  Jekk Parti Kontraenti għall-Ftehim li qed tapplika dan ir-Regolament tirtira l-approvazzjoni li kienet tat qabel, għandha minnufih tavża b’dan lill-Partijiet Kontraenti l-oħra li qed japplikaw dan ir-Regolament permezz ta’ formola konformi mal-mudell fl-Anness 1 ta’ dan ir-Regolament.
               
            10.   PRODUZZJONI DEFINITTIVAMENT IMWAQQFA
      Jekk id-detentur tal-approvazzjoni jwaqqaf għal kollox il-manifattura ta’ tip ta’ vettura approvata skont dan ir-Regolament, hu għandu jgħarraf b’dan lill-awtorità li tat l-approvazzjoni. Hekk kif tirċievi l-komunikazzjoni rilevanti, dik l-awtorità għandha tinforma b’dan lill-Partijiet Kontaenti l-oħra għall-Ftehim li japplikaw dan ir-Regolament permezz ta’ formola li tkun konformi mal-mudell fl-Anness 1 ta’ dan ir-Regolament.
      11.   ŻIEDA TA’ APPARAT IPPROVDUT
      
               
                  11.1.
               
               
                  L-approvazzjoni skont dan ir-Regolament tista’ tingħata fir-rigward ta’ apparat protettiv mgħammar b’żieda ta’ apparat ta’ avviż akustiku jew viżiv, jew fir-rigward ta’ twaħħil mhux obbligatorju ta’ apparat supplimentari biex jipprevjeni l-użu mhux awtorizzat tal-vettura, sakemm l-apparat supplimentari ma jkunx jeħtieġ mezz separat ta’ attivazzjoni; il-Partijiet Kontraenti għall-Ftehim li japplikaw dan ir-Regolament ma għandhomx jitqiesu bħala preklużi mid-dispożizzjonijiet tal-Artikolu 3 tal-Ftehim li miegħu huwa anness ir-Regolament milli jipprojbixxi żieda ta’ apparat bħal dan fuq vetturi rreġistrati minnhom.
               
            
               
                  11.2.
               
               
                  Jekk l-apparat protettiv ikollu żieda ta’ tagħmir b’apparat estern ta’ avviż akustiku jew/u viżiv, is-sinjali li jibgħat l-apparat ta’ avviż għandhom ikunu qosra u għandhom jieqfu b’mod awtomatiku wara mhux aktar minn 30 sekonda; għandhom jibdew mill-ġdid biss jekk l-apparat jitqabbad mill-ġdid. Barra minn hekk,
                  
                              11.2.1.
                           
                           
                              jekk is-sinjal ikun akustiku, dan jista’ jintbagħat mill-apparat ta’ avviż li jista’ jinstema’ li normalment jitwaħħal fil-vettura;
                           
                        
                              11.2.2.
                           
                           
                              jekk is-sinjal ikun viżiv, jew:
                              
                                          11.2.2.1.
                                       
                                       
                                          għandu jsir biss bi dwal jixegħlu u jitfu meta tgħaddi l-karozza dwal, jew;
                                       
                                    
                                          11.2.2.2.
                                       
                                       
                                          għandu jkun konformi mal-paragrafi 11.2.2.2.1 u 11.2.2.2.2 hawn taħt
                                          
                                                      11.2.2.2.1.
                                                   
                                                   
                                                      Tul ta’ żmien tas-sinjal ottiku
                                                      Is-sinjal ottiku għandu jkollu tul ta’ żmien bejn 25 sekonda u 5 minuti wara li l-allarm ikun ġie attivat. It-tifi tas-sistema tal-allarm għandha twaqqaf minnufih is-sinjal.
                                                   
                                                
                                                      11.2.2.2.2.
                                                   
                                                   
                                                      Tip ta’ sinjal ottiku
                                                      Dwal jixegħlu u jitfu tal-indikaturi kollha tad-direzzjoni u/jew id-dawl tal-kompartiment tal-passiġġier tal-vettura, inklużi l-fanali kollha fl-istess ċirkwit elettriku.
                                                      Frekwenza li tħaddmu 2 ± 1 Hz
                                                      Fir-rigward tas-sinjal li jista’ jinstema’, sinjali asinkroniċi huma permessi wkoll.
                                                      Ħin mixgħul = ħin mitfi ± 10 fil-mija.
                                                   
                                                
                                    
                        
            12.   DISPOŻIZZJONIJIET TRANŻITORJI
      L-ebda Parti Kontraenti li tapplika dan ir-Regolament ma għandha tiċħad tip ta’ vettura ta’ kategoriji għajr l-approvazzjoni tal-M1 u N1 għas-serje 01 u 02 ta’ emendi għal dan ir-Regolament.
      13.   L-ISMIJIET U L-INDIRIZZI TAS-SERVIZZI TEKNIĊI RESPONSABBLI GĦAT-TWETTIQ TAT-TESTIJIET TAL-APPROVAZZJONI, U TAD-DIPARTIMENTI AMMINISTRATTIVI
      Il-Partijiet Kontraenti għall-Ftehim li japplikaw dan ir-Regolament għandhom jikkomunikaw lis-segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli mit-twettiq tat-testijiet tal-approvazzjoni, u tad-dipartimenti amministrattivi li jagħtu l-approvazzjoni, u fejn għandhom jintbagħtu l-formoli li jiċċertifikaw l-approvazzjoni jew l-estensjoni jew ir-rifjut jew l-irtirar tal-approvazzjoni, maħruġa f’pajjiżi oħra.
      
         (1)  Kif definit fl-Anness 7 tar-Riżoluzzjoni Konsolidata tal-Kostruzzjoni tal-Vetturi (R.E.3) (TRANS/WP.29/78/Rev.1/Emend.2).
      
         (2)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (vojta), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vojta), 31 għall-Bożnja u Ħerzegovina, 32 għal-Latvja, 33 (vojta), 34 għall-Bulgarija, 35 (vojta), 36 għal-Litwanja, 37 għat-Turkija, 38 (vojta), 39 għall-Ażerbajġan, 40 għal dik li kienet ir-Repubblika Jugożlava tal-Maċedonja, 41 (vojta), 42 għall-Komunità Ewropea (L-approvazzjonijiet jingħataw mill-Istati Membri tagħha li jużaw is-simbolu ECE rispettiv tagħhom), 43 għall-Ġappun, 44 (vojta), 45 għall-Awstralja, 46 għall-Ukraina, 47 għall-Afrika t’Isfel, 48 għal New Zealand, 49 għal Ċipru, 50 għal Malta, 51 għar-Repubblika tal-Korea. Numri sussegwenti għandhom jingħataw lil pajjiżi oħra fl-ordni kronoloġiku li fih jirratifikaw jew jiffirmaw il-Ftehim li Jikkonċerna l-Adozzjoni ta’ Dispożizzjonijiet Tekniċi Uniformi għall-Vetturi bir-Roti, Tagħmir u Partijiet li jistgħu Jitwaħħlu u/jew Jintużaw fuq Vetturi bir-Roti u l-Kundizzjonijiet għal Għarfien Reċiproku ta’ Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri mogħtija b’dan il-mod għandhom ikunu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti fil-Ftehim.
      
         ANNESS 1
         
            KOMUNIKAZZJONI
         
         (Format massimu: A4 (210 x 297 mm))
         
            
         Test ta 'immaġni
         
            maħruġa minn L-isem tal-amministrazzjoni:
            li tikkonċerna (2):
            APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI RRIFJUTATA
            APPROVAZZJONI RTIRATA
            PRODUZZJONI DEFINITTIVAMENT IMWAQQFA
            Ta’ tip ta’ vettura fir-rigward tal-protezzjoni tagħha kontra użu mhux awtorizzat skont ir-Regolament Nru 18.
            Nru tal-Approvazzjoni: …
            Nru tal-estensjoni: …
            1. L-isem tar-reġistrazzjoni jew trejdmark tal-vettura bil-mutur: …
            2. It-tip tal-vettura: …
            3. L-isem u l-indirizz tal-manifattur: …
            4. Jekk japplika, l-isem u l-indirizz tar-rappreżentant tal-manifattur: …
            5. Deskrizzjoni fil-qosor tal-apparat protettiv, tal-immuntar tiegħu, u tal-komponent tal-vettura jew il-funzjoni li fuqha jaġixxi (minbarra l-istartjar tal-magna), jiġifieri l-istering/il-kontroll li jbiddel il-ger/trażmissjoni (2): …
            6. Il-vettura hi mgħammra b’żieda ta’ apparat ta’ avviż akustiku/viżiv (2) tat-tip li ġej: …
            7. Il-vettura tressqet għall-approvazzjoni fi: …
            8. Servizz tekniku responsabbli għat-twettiq tat-testijiet tal-approvazzjoni: …
            9. Id-data tar-rapport maħruġ minn dak is-servizz: …
            10. In-numru tar-rapport maħruġ minn dak is-servizz: …
            11. Approvazzjoni ġiet mogħtija/estiża/rrifjutata/rtirata (2)…
            12. Ir-raġuni(jiet) għall-estensjoni tal-approvazzjoni: …
            13. Pożizzjoni tal-marka tal-approvazzjoni fuq il-vettura: …
         
         
            
         Test ta 'immaġni
         
            14. Post: …
            15. Data: …
            16. Firma: …
            17. Lista ta’ fajls li jżommu n-numru ta’ approvazzjoni muri hawn fuq iddepożitata mas-Servizz Amministrattiv li ta l-approvazzjoni tat-tip, u li tista’ tinkiseb meta tintalab, hi mehmuża ma’ din il-komunikazzjoni.
            (1) Numru li jiddistingwi l-pajjiż li ta/estenda/irrifjuta/irtira l-approvazzjoni (ara d-dispożizzjonijiet għall-approvazzjoni fir-Regolament).
            (2) Aqta’ fejn ma japplikax.
         
      
      
         ANNESS 2
         
            EŻEMPJI TAL-ARRANĠAMENTI TAL-MARKI TA’ APPROVAZZJONI
         
         MUDELL A
         
            
         MUDELL B
         
            
         
            (1)  It-tieni numru hu mogħti biss bħala eżempju.
      
      
         ANNESS 3
         
            PROĊEDURA TA’ TEST LI JIPPRODUĊI ĦSARA GĦAL APPARAT PROTETTIV L-AĠIR FUQ L-ISTERING
         
         1.   IT-TAGĦMIR TAT-TESTIJIET
         It-tagħmir tat-test għandu jkun jikkonsisti fi:
         
                     1.1.
                  
                  
                     Pożizzjoni fissa adattata għall-immuntar komplut tal-kampjun tal-istering mal-apparat protettiv imwaħħal, kif deskritt fil-paragrafu 2.3 ta’ dan ir-Regolament;
                  
               
                     1.2.
                  
                  
                     Mezz għall-attivazzjoni u deattivazzjoni tal-apparat protettiv li għandu jinkludi l-użu taċ-ċavetta;
                  
               
                     1.3.
                  
                  
                     Mezz għad-dawrien tax-xaft tal-istering relattiv mal-apparat protettiv.
                  
               2.   METODU TA’ TTESTJAR
         
                  
                     2.1.
                  
                  
                     Kampjun tal-istering komplut bl-apparat protettiv huwa mwaħħal mal-pożizzjoni fissa msemmija fil-paragrafu 1.1. hawn fuq.
                  
               
                  
                     2.2.
                  
                  
                     Ċiklu wieħed tal-proċedura tat-test għandu jikkonsisti fl-operazzjonijiet li ġejjin:
                     
                                 2.2.1.
                              
                              
                                 Pożizzjoni ta’ startjar. L-apparat protettiv għandu jiġi diattivat u x-xaft tal-istering għandu jiddawwar għal pożizzjoni li tipprevjeni l-ingaġġ tal-apparat protettiv, sakemm ma jkunx tat-tip li jippermetti li jillokkja f’kull pożizzjoni tal-istering.
                              
                           
                                 2.2.2.
                              
                              
                                 Issettjat biex jaġixxi. L-apparat protettiv għandu jiġi mċaqlaq mill-pożizzjoni diattivata għal dik attivata, bl-użu taċ-ċavetta.
                              
                           
                                 2.2.3. (1)
                                 
                              
                              
                                 Attivat. Ix-xaft tal-istering għandu jiddawwar b’tali mod li t-tensjoni fuqu, fil-mument tal-ingaġġ tal-apparat protettiv, tkun ta’ 5.85 Nm ± 0.25 Nm.
                              
                           
                                 2.2.4.
                              
                              
                                 Deattivat. L-apparat protettiv għandu jiġi diattivat bil-mezzi normali, bit-tensjoni titnaqqas għal żero biex jiġi faċilitat id-disingaġġ.
                              
                           
                                 2.2.5. (1)
                                 
                              
                              
                                 Ritorn. Ix-xaft tal-istering għandu jiddawwar għal pożizzjoni li tipprevjeni l-ingaġġ tal-apparat protettiv.
                              
                           
                                 2.2.6.
                              
                              
                                 Tidwir oppost. Irrepeti l-proċeduri deskritti fil-paragrafi 2.2.2, 2.2.3, 2.2.4 u 2.2.5., iżda fid-direzzjoni opposta ta’ tidwir tax-xaft tal-istering.
                              
                           
                                 2.2.7.
                              
                              
                                 L-intervall ta’ żmien bejn iż-żewġ ingaġġi suċċessivi tal-apparat għandu jkun talanqas ta’ 10 sekondi.
                              
                           
               
                  
                     2.3.
                  
                  
                     Iċ-ċiklu li jipproduċi l-ħsara permezz tal-użu għandu jiġi rripetut għal-numru ta’ drabi speċifikat fil-paragrafu 6.1.3 tal-Anness IV.
                  
               
            (1)  Jekk l-apparat protettiv jippermenti li l-istering jillokkja f'kull pożizzjoni, il-proċeduri deskritti fil-paragrafi 2.2.3 u 2.2.5 għandhom jitħassru.